Document ID: 32002R1926

Uredba Komisije (ES) št. 1926/2002
z dne 25. oktobra 2002
o določitvi carin, ki veljajo od 1. septembra 2002 za uvoz določenega blaga, urejenega v Uredbi Sveta (ES) št. 3448/93, v Skupnost iz Bolgarije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2], in zlasti člena 7(4) Uredbe,
ob upoštevanju naslednjega:
(1) Protokol 3 k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani, odobren s Sklepom 94/908/Euratom, ESPJ, ES Sveta in Komisije [3], določa trgovinske režime za predelane kmetijske proizvode, ki so tam navedeni.
(2) Navedeni protokol je bil spremenjen s Sklepom št. 2/2002 Pridružitvenega sveta ES-Bolgarija z dne 1. julija 2002 o izboljšanju trgovinskih režimov za predelane kmetijske proizvode, vsebovanih v Protokolu 3 k Evropskemu sporazumu [4], v katerem je predvideno zniževanje carin, ki veljajo za uvoz določenega blaga s poreklom iz Bolgarije, z začetkom veljavnosti od 1. septembra 2002.
(3) Carine, ki veljajo od 1. septembra 2002, je zato treba določiti v skladu s Protokolom 3 o uvozu določenega blaga, pridobljenega s predelavo kmetijskih proizvodov s poreklom iz Bolgarije -
SPREJELA NASLEDNJO UREDBO:
Člen 1
Carine, ki veljajo od 1. septembra 2002 za uvoz blaga s poreklom iz Bolgarije, urejenega v Prilogi I Protokola 3 k Evropskemu sporazumu, so navedene v prilogah I, II in III.
Člen 2
Ta uredba začne veljati z dnem objave v Uradnem listu Evropskih skupnosti.
Uporablja se od 1. septembra 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. oktobra 2002

Labels: 3
17
18
6